Legal Document

Category: 38

Text:
8. ΠΡΟΕΔΡΙΚΟΝ ΔΙΑΤΑΓΜΑ της 23/30 Ιουν. 1931 Περί διευκολύνσεως των δημοσίων υπαλλήλων προς απόκτησιν κατοικίας δια της οργανώσεως ειδικών συνεταιρισμών. ΄Αρθρ.1-1.Δια την εκ μέρους του Δημοσίου παροχήν της εγγυήσεως και την παρά του ταμείου παρακαταθηκών και δανείων σύναψιν δανείων μετά χρηματοδοτών απαιτούνται αιτήσεις συνεταιρισμών, οίτινες: α)Συνεμορφώθησαν προς πάσας τας διατάξεις του ν. 4202, ως ετροποποιήθη δια του ν. 4614, τα εις εκτέλεσιν  αυτού εκδοθέντα διατάγματα και τας αποφάσεις του συμβουλίου οικισμού δημοσίων υπαλλήλων, ή του διοικητικού συμβουλίου του ταμείου παρακαταθηκών και δανείων, περί Σελ. 203 .521. Συνεταιρισμοί Δημοσίων Υπαλλήλων 14.Γ .ε.6-8 προσθέτων διατυπώσεων ή στοιχείων και β) ΄Εχουσιν ορίσει είτε δια καταστατικού, είτε δι’ αποφάσεως της συνελεύσεως την έκτασιν της αλληλεγγύου ευθύνης των συνεταίρων, μέχρι ποσού ουχί κατωτέρου της συνεταιρικής μερίδος. 2.΄Ινα ληφθώσιν υπ’ όψει δια την σύναψιν δανείων αι αιτήσεις των συνεταιρισμών, δέον να καθορίζωσι: α)Το συνολικόν ποσόν του δανείου, εξηγμένον εκ της ειδικής καταστάσεως των συνεταίρων και επί τη βάσει της δανειστικής αντοχής εκάστου. Η αντοχή υπολογίζεται επί τη βάσει των δυσμενεστέρων όρων του δανείου, ους αποδέχεται ο συνεταιρισμός. β)Τον αριθμόν των τμημάτων των δανείων και το ποσόν εκάστου τμήματος. γ)Την χρονικήν απόστασιν της παραδόσεως εκάστου τμήματος του δανείου από του αμέσως επομένου τμήματος και δ)Το ανώτερον όριον του επιτοκίου και το κατώτερον όριον καθαρού προϊόντος του δανείου, το οποίον αποδέχεται ο συνεταιρισμός. 3.Η εξακρίβωσις των κατά τα εδάφ. 1 και 2 του παρόντος άρθρου στοιχείων ενεργείται υπό του ταμείου παρακαταθηκών και δανείων, εις ο υποβάλλονται τα κατά τα ανωτέρω αποδεικτικά, ή δεόντως κεκυρωμένα αντίγραφα, η δε τήρησις των προϋποθέσεων και διατυπώσεων των εδαφ. 1 και 2 του παρόντος άρθρου βεβαιούται έναντι του χρηματοδότου ή τρίτων υπό του ταμείου παρακαταθηκών και δανείων. 4.Η απόφασις του διοικητικού συμβουλίου του ταμείου παρακαταθηκών περί καθορισμού διατυπώσεων, εγγράφων και συναφών στοιχείων, τα οποία υποχρεωτικώς θα προσκομίσωσιν οι συνεταιρισμοί, ως και οι τύποι δηλώσεων και βεβαιώσεων περί εκχωρήσεως αποδοχών, συντάξεων, μερισμάτων και βοηθημάτων κλπ, δημοσιεύονται εις την Εφημερίδα της Κυβερνήσεως. ΄Αρθρ.7.-Οι τόκοι των εις βάρος των συνεταίρων ενεργουμένων μηνιαίων κρατήσεων χρησιμοποιούνται καθ’ ο ποσόν απαιτείται δια την κάλυψιν της τυχόν παρουσιαζομένης κατά την εκάστοτε καταβολήν της παρά των συνεταίρων οφειλομένης χρεωλυτικής δόσεως συναλλαγματικής διαφοράς δια τα εις ξένα νομίσματα συναπτόμενα δάνεια και λοιπών εξόδων εμβάσματος της υπηρεσίας των κατά τας διατάξεις του παρόντος συνομολογουμένων δανείων. Το υπόλοιπον αυτών άγεται εις πίστωσιν των οικείων μερίδων των συνεταίρων. ΄Αρθρ.2.-1.Οι συνεταιρισμοί υποχρεούνται όπως καταθέσωσιν εις το ταμείον παρακαταθηκών και δανείων προ της παραλαβής του πρώτου τμήματος του δανείου τας συνεταιρικάς μερίδας, είτε εις μετρητά, είτε εις χρεώγραφα εθνικών δανείων αξίας πραγματικής εν τω χρηματιστηρίω κατά την ημέραν της καταθέσεως ίσης προς την συνεταιρικήν μερίδα. 2.Εις τας κατατεθεμένας εις μετρητά συνεταιρικάς μερίδας παρέχεται ο δια τας εκουσίας καταθέσεις του ταμείου παρακαταθηκών και δανείων προβλεπόμενος τόκος, αγόμενος κατ’ έτος εις πίστωσιν των καταθετών. Σελ. 204 3.Εν περιπτώσει δι’ οιονδήποτε λόγον καθυστερήσεως των μηνιαίων δόσεων του συνεταίρου, ή αδυναμίας προς καταβολήν αυτών, το ταμείον παρακαταθηκών, μέχρι της εφαρμογής των υπό του άρθρ. 9 του ν. 4202 οριζομένων, δύναται να συμπληροί τα εκ των ανωτέρω λόγων ελλείμματα των εξαμηνιαίων τοκοχρεωλυσίων εκ των παρ’ αυτώ συνεταιρικών μερίδων. Αι συνεταιρικαί μερίδες αποκαθίστανται εις το άρτιον μετά την είσπραξιν των καταβληθέντων ποσών εκ της εφαρμογής του άρθρ. 9 του ν. 4202, επιστρέφονται δε εις τον συνεταιρισμόν μετά την ολοσχερή εξόφλησιν του δανείου, τόκων αυτού, τόκων υπερημερίας και πάσης συναφούς υποχρεώσεως. ΄Αρθρ.3.-1.Τα προς συνεταιρισμούς παρά του ταμείου παρακαταθηκών και δανείων χορηγούμενα δάνεια εξοφλούνται χρεωλυτικώς κατά το σύστημα της συνθέτου χρεωλυσίας, του χρόνου της εξοφλήσεως τούτων εξαρτωμένου εκ του χρόνου της εξοφλήσεως των παρά του ταμείου παρακαταθηκών και προς χορήγησιν αυτών συναπτομένων δανείων. 2.΄Εφ’ όσον το ταμείον παρακαταθηκών και δανείων συνήψε μετά χρηματοδοτών συμβάσεις περί δανείων επί τη βάσει αιτήσεων συνεταιρισμών, οι συνεταιρισμοί υποχρεούνται εις την υπογραφήν της μετά του ταμείου παρακαταθηκών και δανείων συμβάσεως περί χορηγήσεως δανείων εντός 5 ημερών από της περί τούτου προσκλήσεως του ταμείου παρακαταθηκών και δανείων. 3.Ουδείς συνεταιρισμός υποχρεούται εις την υπογραφήν συμβάσεως δανείου υπό όρους επαχθεστέρους των εν τη αιτήσει του περί χορηγήσεως δανείου γενομένων αποδεκτών. 4.Εν περιπτώσει αρνήσεως ή βραδύτητος του συνεταιρισμού όπως υπογράψη εντός 5 ημερών από της προσκλήσεως την μετά του ταμείου παρακαταθηκών και δανείων σύμβασιν του ταμείου, το ποσόν του δανείου παραμένει εις το ταμείον παρακαταθηκών και δανείων ως εκουσία κατάθεσις επί τω εις τας καταθέσεις ταύτας παρεχομένω τόκω και επί χρεώσει του αρνηθέντος ή βραδύνοντος συνεταιρισμού δια πάσαν εις βάρος του ταμείου προκύπτουσαν ζημίαν εκ διαφοράς τόκων ή οιασδήποτε άλλης αιτίας μέχρι της διαθέσεως του ποσού του δανείου εις άλλους συνεταιρισμούς. Μετά την πάροδον έτους από της προσκλήσεως, αν δεν ήθελεν επιτευχθή η διάθεσις του δανείου εις άλλους συνεταιρισμούς, το δάνειον επιστρέφεται εις τον χρηματοδότην, υποχρεουμένου του συνεταιρισμού ν’ αποκαταστήση εις το ταμείον πάσαν οπωσδήποτε εκ της εγκαταλείψεως του δανείου προσγενομένην αυτώ ζημίαν δια παρακρατήσεως των κατά το άρθρ. 7 του ν. 4202 εκχωρηθέντων παρά των μελών του δικαιωμάτων. .522. 14.Γ .ε.8 Συνεταιρισμοί Δημοσίων Υπαλλήλων 5.Προς εφαρμογήν των εν εδαφ. 4 του παρόντος άρθρου οριζομένων, εις τας δηλώσεις περί εκχωρήσεως των εν άρθρ. 7 του ν. 4202 δικαιωμάτων περιλαμβάνεται υποχρεωτικώς δια τους δανειζομένους συνεταίρους ρήτρα, καθ’ ην αι εκχωρήσεις είναι ισχυραί και δια την περίπτωσιν της μη παραλαβής του χάριν του συνεταιρισμού συναφθέντος παρά του ταμείου παρακαταθηκών και δανείων δανείου, μέχρι της διαθέσεως του ποσού του δανείου εις ετέρους συνεταιρισμούς και προς κάλυψιν της κατά το εδάφ. 4 προκυπτούσης διαφοράς. Ωσαύτως το ταμείον παρακαταθηκών και δανείων εν ταις μετά των χρηματοδοτών συμβάσεσι θέλει διατηρεί το δικαίωμα της εκτάκτου εξοφλήσεως των δανείων, δυναμένης να πραγματοποιηθή ευθύς από του δευτέρου έτους της συνομολογήσεως των δανείων τούτων. ΄Αρθρ.4.-1.Τα ποσά των δανείων θεωρούνται παραληφθέντα υπό των συνεταιρισμών δι’ ειδοποιήσεως του ταμείου παρακαταθηκών και δανείων προς αυτούς ότι έχει εις πίστωσιν και την διάθεσιν αυτών το δάνειον. 2.Τα εις τους συνεταιρισμούς ανήκοντα χρηματικά ποσά εκ δανείων ή καταθέσεων των συνεταίρων, μετά την αφαίρεσιν των εν εδαφ. 3 του παρόντος άρθρου οριζομένων, τηρούνται παρά τω ταμείω παρακαταθηκών και δανείων υπέρ των ων συνήφθησαν ή κατετέθησαν συνεταιρισμών εις έντοκον κατάθεσιν και επί τω εις τας καταθέσεις όψεως παρεχομένω υπό του ταμείου τόκω. 3.Εκ του καθαρού προϊόντος του δανείου το ταμείον παρακαταθηκών και δανείων αυτεπαγγέλτως: α)προβαίνει εις πληρωμήν του τιμήματος των γηπέδων του συνεταιρισμού, β)εξοφλεί τας απαιτήσεις των τυχόν ενυποθήκων δανειστών, παρακρατούν τα απαιτούμενα δια την εξόφλησιν των απαιτήσεων των ανωτέρω προσώπων ποσά εκ του τιμήματος των γηπέδων, γ)καταθέτει επί παρακαταθήκη τα ποσά δι’ α έχουσιν εγγραφή προσημειώσεις, και αν μεν αι προσημειώσεις μετατραπώσιν εις υποθήκας καταβάλλει ταύτα εις τους καταστάντας ενυποθήκους δανειστάς, αν δε εξαλειφθώσιν οπωσδήποτε, φέρει ταύτα εις πίστωσιν του συνεταιρισμού, και δ)παραδίδει προς τους συνεταιρισμούς το απομένον μετά τας άνω αφαιρέσεις ποσόν του δανείου, καθ’ ον τρόπον ορίζει το παρόν άρθρον, μόνον μετά πιστοποίησιν του αρμοδίου φύλακος υποθηκών και μεταγραφών περί του ότι το μεν μετεγράφησαν τα γήπεδα επ’ ονόματι του συνεταιρισμού, το δε ότι η υπέρ του ταμείου παρακαταθηκών εγγραφείσα προς εξασφάλισιν του δανείου επί των γηπέδων του συνεταιρισμού υποθήκη είναι η πρώτη. 4.Το ταμείον παρακαταθηκών και δανείων εξοφλεί τας εις βάρος των πιστώσεων των συνεταιρισμών εκ δανείων ή λοιπών καταθέσεων εκδιδομένας επιταγάς των συνεταιρισμών, αίτινες δέον να συνοδεύονται υπό δικαιολογητικών αφορώντων: α)την εκτέλεσιν έργων, β)την προμήθειαν υλικών, και γ)τα έξοδα τεχνικής υπηρεσίας επιβλέψεως. 5.Η δι’ επιταγής του συνεταιρισμού καταβληθησομένη εκ του προϊόντος του δανείου προκαταβολή εις τον εργολάβον δια την έναρξιν των εργασιών και την αρχικήν προμήθειαν και συγκέντρωσιν των υλικών δεν δύναται να υπερβαίνη το 12% του καθαρού προϊόντος του δανείου μετά των συμπληρωματικών καταθέσεων των μελών του. 6.Δεν επιτρέπεται έκδοσις επιταγών εις βάρος των εκ δανείων πιστώσεων των συνεταιρισμών δι’ έξοδα λειτουργίας της διοικήσεως αυτών (πληρωμήν μισθών υπαλλήλων, ενοίκια, γραφικά, έξοδα κινήσεως κλπ.). 7.Αι επιταγαί αι αφορώσαι εις έξοδα της τεχνικής υπηρεσίας συνεταιρισμών επιβλέψεως των εκτελουμένων έργων δεν δύνανται να υπερβαίνωσι το 1% επί του καθαρού προϊόντος του δανείου μετά των συμπληρωματικών καταθέσεων των μελών. 8.Ουδεμία ανάληψις ποσού, επί τη βάσει διαταγής του συνεταιρισμού δι’ εκτέλεσιν έργων ή προμήθειαν υλικών, εκτελείται προ της υποβολής εις το ταμείον παρακαταθηκών και δανείων δεόντως εξηλεγμένων των στοιχείων των οριζομένων υπό του κατά το άρθρ. 10 εδάφ. 4 του ν. 4202 Δ/τος. ΄Αρθρ.5.-Εις τους συνεταίρους παρέχεται το δικαίωμα της εν πάση στιγμή μερικής ή ολικής των δανείων αποσβέσεως δια καταθέσεως εις το ταμείον παρακαταθηκών και δανείων, συνεπαγομένης εν τη περιπτώσει της μερικής αποσβέσεως από της αμέσως επομένης της καταθέσεως 1ης Απριλίου ή 1ης Οκτωβρίου είτε την μείωσιν της εφεξής καταβλητέας τοκοχρεωλυτικής δόσεως, είτε την ελάττωσιν του χρόνου αποσβέσεως κατά την κρίσιν του συμβουλίου του ταμείου παρακαταθηκών και δανείων. ΄Αρθρ.6.-Οι συνεταιρισμοί υποχρεούνται ν’ ασφαλίζωσι κατά κινδύνων προς πάντα τα οικήματα παρ’ ασφαλιστικαίς εταιρείαις της εκλογής του δανειστού και δια χρονικά διαστήματα ουχί βραχύτερα της 5ετίας, ως επίσης και να ανανεώνωσιν εγκαίρως τας ασφαλιστικάς συμβάσεις. Εν αρνήσει ή δυστροπία των συνεταιρισμών ο δανειστής προβαίνει οίκοθεν εις την σύναψιν ή ανανέωσιν συμβάσεως ασφαλίσεως του προϊόντος των συνεταιρικών μερίδων ή οιουδήποτε άλλου ενεργητικού των συνεταιρισμών ή των συνεταίρων. Ο συνεταιρισμός υποχρεούται ν’ αποκαθιστά τας εκ των ασφαλίστρων μειωθείσας συνεταιρικάς μερίδας. Σελ. 205 .523. Συνεταιρισμοί Δημοσίων Υπαλλήλων 14.Γ .ε.8